આગામી દિવસોમાં ચોમાસાની શરૂઆત સાથે જ પીજીવીસીએલ તંત્રના ધાંધિયા શરુ થઇ જવાના છે હળવા એવા પવન સાથે વરસાદની પધરામણી થતા જ તંત્ર દ્વારા વીજ પુરવઠો બંધ કરી દેવામાં આવશે રાત, દિવસ, સવાર કે સાંજ જોયા વિના જ તંત્ર દ્વારા લોકોની, નાના બાળકોની કે વૃદ્ધોની દરકાર લીધા વિના જ વીજ પુરવઠો બંધ કરી દેવામાં આવે છે જેનો ભોગ આ લોકોને બનવું પડતું હોય છે પ્રથમ વરસાદ બાદ અસહ્ય ઉકળાટ પણ વધતો હોય છે તેવી જ પરિસ્થિતિમાં તંત્ર દ્વારા વીજ પુરવઠો કાપી નાખવામાં આવે ત્યારે લોકો ભયંકર વિકટ પરિસ્થિતિમાં મુકાઈ જતા હોય છે એક તરફ વીજળીના કડાકા ભડાકા સાથે વરસતો વરસાદ, ઘોર અંધારું અને બીજી તરફ તંત્ર દ્વારા પુરવઠો કાપી નાખવાની પ્રજા વિરોધી નીતિ સામે લોકોમાં પણ રોષ જોવા મળતો હોય છે પરંતુ બેબાકળા બનેલા લોકો કરી પણ શું શકે દરેક ડિવિઝનોમાં ફરિયાદ માત્ર તંત્ર દ્વારા આપેલા નંબર મોટાભાગે વ્યસ્ત આવતા હોય છે અને જો નસીબજોગે ફોન લાગી જાય તો કોઈ ઉપાડે નહિ અને જો ઉપાડે તો એલફેલ જવાબ આપી દેવામાં આવતો હોય છે જેને પરિણામ સ્વરૂપે લોકોને ના છૂટકે ગામડામાં રહેતા હોય તેવો અનુભવ પીજીવીસીએલ તંત્રના પાપે થતો હોય છે  અમુક સંજોગોમાં જયારે કોઈ માનવ ઝીંદગી, પશુધન કોઈ વીજ ટ્રાન્સફોર્મર સાથે અડકીને મૃત્યુ પામ્યું હોય, કોઈ જગ્યાએ શોટ સર્કિટ થતા હોય તો તંત્ર દ્વારા વીજ પુરવઠો બંધ કરવામાં આવે તો તે વ્યાજબી વાત છે પરંતુ વગર કારણે વીજ પુરવઠો બંધ કરી લોકોની મુશ્કેલીમાં તંત્ર વધારો ન કરે તેવી વિનંતી કરવામાં આવી છે